

 LATVIJAS REPUBLIKAS

DAUGAVPILS PILSĒTAS DOME

Reģ. Nr. 90000077325, K. Valdemāra iela 1, Daugavpils, LV-5401, tālrunis 65404344, 65404346, fakss 65421941

e-pasts: info@daugavpils.lv www.daugavpils.lv

2020.gada 16.jūlija **Saistošie noteikumi Nr.25**

(prot.Nr.29, 8.§)

 APSTIPRINĀTI

 ar Daugavpils pilsētas domes

 2020.gada 16.jūlija

 lēmumu Nr.279

 **“Grozījumi Daugavpils pilsētas domes 2016.gada 8.decembra saistošajos noteikumos Nr.46 “Daugavpils pilsētas pašvaldības materiālais atbalsts mazaizsargātajām personām””**

*Izdoti saskaņā ar likuma "Par pašvaldībām" 43.panta trešo daļu,*

*Sabiedriskā transporta pakalpojumu likuma 14.panta trešo daļu*

*un likuma "Par palīdzību dzīvokļa jautājumu risināšanā" 26.panta otro daļu*

Izdarīt Daugavpils pilsētas domes 2016.gada 8.decembra saistošajos noteikumos Nr.46 “Daugavpils pilsētas pašvaldības materiālais atbalsts mazaizsargātajām personām” ([Latvijas Vēstnesis](https://likumi.lv/ta/id/312817), 2016, Nr. 254 (5826), 2017, Nr. 90 (5917), 125 (5952), 130 (5957), 2018, Nr. 11 (6097), 63 (6149), 73 (6159), 141 (6227), 248 (6334), 2019, Nr. 23 (6362), 2020, Nr. 18, 40, 57, 58, 92, 96), (turpmāk - noteikumi) šādus grozījumus:

1. Izteikt noteikumu 85.punktu šādā redakcijā:

“85. Atbalstu bērna piedzimšanas gadījumā ir tiesības saņemt:

 85.1. vienam no bērna vecākiem, ja deklarētā pamata dzīvesvieta ne mazāk kā pēdējos 9 mēnešus pirms bērna piedzimšanas ir Daugavpils pilsētas administratīvajā teritorijā. Deviņu mēnešu termiņā tiek iekļauts laika periods, kad atbalsta pieprasītāja dzīvesvieta bija reģistrēta ārvalstīs;

85.2. vienam no bērna vecākiem, kurš pēdējo 9 mēnešu periodā pirms bērna piedzimšanas iegādājies nekustamo īpašumu Daugavpils pilsētas administratīvajā teritorijā un uz bērna dzimšanas reģistrācijas brīdi tajā deklarējis savu dzīvesvietu;

85.3. Daugavpils pilsētas administratīvajā teritorijā deklarētai audžuģimenei, aizbildnim vai adoptētajam, kura ģimenē ar Daugavpils pilsētas bāriņtiesas lēmumu ievietots bērns.”.

2. Papildināt noteikumu 89.punktu ar teikumu šādā redakcijā:

“Persona, kura sasniegusi 101 gada vecumu un visās nākamajās dzimšanas dienās tiesīga saņemt atbalstu 200 *euro* apmērā vienu reizigadā.”.

1. Izteikt noteikumu 101.5.apakšpunktu šādā redakcijā:

 “101.5. diviem daudzbērnu ģimenes locekļiem (tramvajā un autobusā).”.

Domes priekšsēdētājs *(personiskais paraksts)* I.Prelatovs

**Daugavpils pilsētas domes 2020.gada 16.jūlija saistošo noteikumu Nr.25 “Grozījumi Daugavpils pilsētas domes 2016.gada 8.decembra saistošajos noteikumos Nr.46 “Daugavpils pilsētas pašvaldības materiālais atbalsts mazaizsargātajām personām”” paskaidrojuma raksts**

|  |  |
| --- | --- |
| Paskaidrojuma raksta sadaļas | Norādāmā informācija |
| 1. Projekta nepieciešamības pamatojums |  Atbilstoši likuma "[Par pašvaldībām](https://likumi.lv/ta/id/57255-par-pasvaldibam)" [43.panta](https://likumi.lv/ta/id/57255-par-pasvaldibam#p43) trešajai daļai, dome var pieņemt saistošos noteikumus, lai nodrošinātu pašvaldības autonomo funkciju un brīvprātīgo iniciatīvu izpildi.  Katrs jaundzimušais bērns Daugavpils pilsētas administratīvajā teritorijā ir liela vērtība, tāpēc tiek paplašināti nosacījumi atbalsta saņemšanai bērna piedzimšanas gadījumā, nosakot, ka atbalstu var saņemt viens no bērna vecākiem, ja pēdējo 9 mēnešu periodā pirms bērna piedzimšanas iegādāts nekustamais īpašums Daugavpils pilsētas administratīvajā teritorijā un uz bērna dzimšanas reģistrācijas brīdi bērna vecāks tajā deklarējis savu dzīvesvietu. Atbalstot ģimenes vērtības, tiek paredzēts paplašināt atbalstu bezmaksas braukšanai sabiedriskajā transportā (tramvajā un autobusā) diviem daudzbērnu ģimenes locekļiem. Atbalstot seniorus jubilejā, noteikumi tiek papildināti ar nosacījumu, ka persona, kura sasniegusi 101 gada vecumu un visās nākamajās dzimšanas dienās tiesīga saņemt atbalstu 200 *euro* apmērā vienu reizigadā.  |
| 2. Īss projekta satura izklāsts | Ar grozījumiem noteikumos:* 85.punkts un 101.5.apakšpunkts tiek izteikts jaunā redakcijā;
* 89.punkts tiek papildināts ar teikumu.
 |
| 3. Informācija par plānoto projekta ietekmi uz pašvaldības budžetu | Saistošo noteikumu 85. un 89.punkta grozījumi tiks īstenoti Sociālajam dienestam piešķirto budžeta līdzekļu ietvaros, bet sakarā ar noteikumu 101.5.apakšpunkta grozījumiem, papildus pašvaldības budžetā būs nepieciešami 154080 *euro* gadā. |
| 4. Informācija par plānoto projekta ietekmi uz uzņēmējdarbības vidi pašvaldības teritorijā | Nav attiecināms. |
| 5. Informācija par administratīvajām procedūrām | Administratīvās procedūras netiek mainītas. |
| 6. Informācija par konsultācijām ar privātpersonām | Konsultācijas notikušas ar daudzbērnu ģimeņu biedrību „Lielas ģimenes”.  |

Domes priekšsēdētājs *(personiskais paraksts)* I.Prelatovs